open-index/open-wikipedia-markdown huggingface dataset:
Arrhaphipterus

***Arrhaphipterus*** er en liten slekt av biller som særlig utmerker seg ved hannenes spektakulære, fjærformede antenner. De finnes ikke i Nord-Europa, men et par arter er funnet i den aller sørligste delen av kontinentet. Svært lite er kjent om biologien men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

## Utseende
Middelsstore, avlange, matt brunlige biller som lettest kjennes på hannenes antenner. **Hodet** er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. **Brystskjoldet** (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. **Dekkvingene** er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. **Beina** er middels lange, slanke med fem fotledd. Et anatomisk særtrekk er at tråputene (*empodia*) mellom føttenes klør bærer flere børster.

## Levevis
Rhipiceridene lever særlig i varm-tempererte områder, men noen finnes også i tropene. Veldig lite er kjent om biologien. Den nordamerikanske arten *Sandalus niger* legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.

## Utbredelse
Slekten er utbredt i Nord-Afrika, det sørøstlige Europa og Midtøsten.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien engbiller (Dascilloidea)
**** Familien Rhipiceridae
***** Slekten *[[Arrhaphipterus]]* Schaum, 1862  – eneste representant for familien i Europa
****** *[[Arrhaphipterus dioni]]* Chobaut, 1896  – Algerie
****** *[[Arrhaphipterus larclausei]]* Reitter, 1894  – Algerie, Marokko
****** *[[Arrhaphipterus olivetorum]]* (Kraatz, 1859)  – Hellas, Det nære østen
****** *[[Arrhaphipterus schelkovnikovi]]* Reitter, 1893  – Sør-Russland, Det nære østen

## Kilder
* Rhipiceridae på Delta Interactive Key. http://delta-intkey.com/elateria/www/rhic.htm

## Eksterne lenker
* *Arrhaphipterus schelkovnikovi*, hunn : http://www.zin.ru/animalia/Coleoptera/eng/arrschms.htm

*
Jan Roland Nilsen

**Jan Roland Nilsen**, ofte omtalt som **Johan Roland Nilson** (1787&ndash;1841) var en norsk embetsmann og stortingsrepresentant.

Nilsen var sønn av en arbeider. Selv ble han fogd i Senjen og Tromsø fogderi til han i 1822 ble sorenskriver i samme fogderi. Han fikk stor innflytelse for utviklingen av Tromsø som by ved at anslagsvis 36 handelsmenn i distriktet ble pålagt å ta borgerskap i Tromsø og betale skatt dit. Han sørget også for at byen fikk et fengsel. Fra 1837 var han stiftamtskriver i Bergen, der han døde fire år senere.

Nilsen representerte Finmarkens amt på Stortinget i 1821 og 1830. I 1821 var han medlem av 16 komiteer, sekretær i fem av dem. Han var sekretær i komiteen om skolelærerlønn, om postgangen gjennom Sverige, om vinterpost til Finmarken over Haparanda. Ellers var han medlem av komiteen om tiende og russefisket i Finmarken og rettspleien under Lofotfisket, samt nordlandske kirke- og skolefond. Han møtte ikke på det ekstraordinære Stortinget 1822. I 1830 var han visesekretær i Odelstinget og sekretær i næringskomiteen og i komiteen om «finmarkske forhold».

I 1814 ble han gift med Catrine Vogt (født 1780), søster av Jørgen Herman Vogt.

## Referanser


## Kilder
* Lindstøl, Tallak: *Stortinget og Statsraadet 1814-1914*. Kristiania, 1914
Jon Are Sundland

**Jon Are Sundland** (født 23. august 1978 i Bergen) er en norsk tidligere sprinter og mellom- og langdistanseløper innen friidrett. Han konkurrerte for bergensklubben IL Fri. Under NM i friidrett 1998 ble han nummer 3 på 400 meter og under NM i friidrett 2001 ble han nummer 2 på 800 meter.

## Referanser




## Eksterne lenker
*
Jan Nilsen

**Jan Nilsen** kan vise til:
* Jan Roland Nilsen (1787&ndash;1841), norsk politiker, stortingsrepresentant
* Jan Nilsen (fotballspiller FFK) (1937&ndash;2016)
* Jan Arvid Nilsen (født 1969), norsk håndballspiller
* John Olav Nilsen (født 1982), norsk vokalist

## Se også
* Jan Nielsen
Ole Aukland

**Ole Aukland** (født 18. juli 1964 i Florø) er en norsk banksjef og tidligere sleggekaster innen friidrett. Han konkurrerte for Florø Turn og Idrettsforening og bergensklubben IL Fri. Under NM i friidrett 1987 og 1988 ble han nummer 2. Hans beste kast ble 61,30 meter fra et stevne på Øyestad i juni 1988. Han er yngre bror til sleggekaster Jostein Aukland og onkel til strongmanutøver, crossfitutøver, styrkeløfter og basketballspiller Jørgen Skaug Aukland. 

## Referanser
Jørgen Austnes

**Jørgen Olsen Austnes** (født 23. april 1994 i Bergen) er en norsk tidligere sleggekaster innen friidrett. Han konkurrerte for bergensklubben IL Fri og har 5 norske mesterskapsmedaljer. Under NM i friidrett 2012 og 2014 ble han nummer 2, mens han tok bronse i 2011, 2015 og 2016.

## Referanser




## Eksterne lenker
*
Luangwa (by)

**Luangwa** er en by i Zambia. Den ligger ved samløpet mellom elvene Luangwa og Zambezi. Byen het **Feira** til 1964. Den er administrativt senter i et distrikt med samme navn i provinsen Lusaka.

Feira var sannsynligvis den første europeiske bosetningen i Zambia. Først på 1700-tallet etablerte portugiserne en bosetning på motsatt bredd av Luangwa, ved Zumbo i Mosambik. Rundt 1720 hadde noen også bosatt seg i Feira, men manglende dokumentasjon gjør det vanskelig å adskille historiene til Zumbo og Feira. Byen var igjen forlatt innen 1856, da den ble besøkt av utforskeren David Livingstone og beskrevet som fullstendig ødelagt. Stedet ble igjen bosatt i 1887 av John Harrison Clark, som bodde der til 1895.

Det er bare en vei til eller fra Luangwa, som går 100 kilometer nordover til hovedveien østover fra Lusaka til Malawi. Det er ingen bruer eller faste fergeforbindelser over Luangwa eller Zambezi.

Byens beliggenhet er strategisk viktig. Elva Luangwa danner Zambias grense mot Mosambik og Zambezi grensa mot Zimbabwe. In the Zimbabwes frigjøringskrig, den mosambikiske uavhengighetskrigen og borgerkrigen i Mosambik var den åsted for gerilja-aktivitet.

## Referanser
Svadba Kretsjinskogo

***Svadba Kretsjinskogo*** (originaltittel: *Свадьба Кречинского*) er en russisk stumfilm fra 1908 regissert av Aleksandr Drankov.

## Handling
Den sentrale karakteren, Kretsjinskij, er en gambler som ofte poserer som en velstående mann selv om han ikke har penger igjen. Han blir forelsket i den unge datteren til provinsens grunneier Muromskij, og fikk hans samtykke til ekteskap.

Men Kretsjinskij sliter med alvorlige økonomiske problemer. Alt han eier har blitt pantsatt, og kreditorer legger press på ham for å få tilbake pengene deres. Kretsjinskij håper å få tilgang til Muromskijs penger, men det oppstår snart uforutsette komplikasjoner.

## Skuespillere
* Vladimir Davydov som Raspljujev
* V. Garlin som Fjodor
* A. Novinskij som Kretsjinskij

## Referanser


## Eksterne lenker
*
USS «Kearsarge» (LHD-3)

**USS «Kearsarge» (LHD-3)** er et amerikansk amfibiekrigsskip av Wasp-klassen, i tjeneste i U.S. Navy siden 1993. Skipet er navngitt etter krigssluppen USS «Kearsarge» fra den amerikanske borgerkrigen.

Kjølstrekning fant sted 6. februar 1990, og sjøsetting ble utført 26. mars 1992.

Mannskapet består av 66 offiserer og  gaster.

Det er plass til en landingsstyrke med  soldater fra U.S. Marine Corps. En innvendig våtdokk har plass til tre Landing Craft Air Cushion landgangsfartøyer. Et stort flydekk har plass til en rekke ulike luftfartøyer, der en standard oppsetning består av seks F&#8209;35B, fire AH&#8209;1Z, tolv MV&#8209;22B, fire CH&#8209;53E og fire UH&#8209;1Y.

## Referanser


## Eksterne lenker
*
Knut Vaular

**Knut Vaular** (født **Knut Karlsen** 19. januar 1915 i Askvoll, død 8. februar 1980 i Bergen) var en norsk sprinter innen friidrett. Han konkurrerte for bergensklubben IL Fri og tok bronsemedalje på 400 meter under NM i friidrett 1946.

## Referanser
Aleksandr Drankov

**Aleksandr Osipovitsj Drankov** (1879–1949) var en russisk regissør.

## Filmografi (utvalg)
* 1908 – *[[Bolsjoj tsjelovek]]* (Большой человек)
* 1908 – *[[Svadba Kretsjinskogo]]* (Свадьба Кречинского)
* 1909 – *[[Taras Bulba (russisk stumfilm)|Taras Bulba]]* (Тарас Бульба)

## Fotnoter

## Referanser


## Eksterne lenker
*
Russkaja svadba XVI stoletija

***Russkaja svadba XVI stoletija*** (originaltittel: *Русская свадьба XVI столетия*) er en russisk stumfilm fra 1909 regissert av Vasilij Gontsjarov.

## Skuespillere
* Aleksandra Gontsjarova som bruden
* Vasilij Stepanov som brudens far
* Andrej Gromov so brudgommen
* Lidija Tridenskaja som brudgommens mor
* Pjotr Tsjardynin som brudgommens far

## Referanser


## Eksterne lenker
*
Vasilij Gontsjarov

**Vasilij Mikhajlovitsj Gontsjarov** (1861–1915) var en russisk regissør og manusforfatter.

## Filmografi (utvalg)
* 1909 – *[[Russkaja svadba XVI stoletija]]* (Русская свадьба XVI столетия)
* 1909 – *[[Smert Ioanna Groznogo]]* (Смерть Иоанна Грозного)
* 1909 – *[[Drama v Moskve]]* (Драма в Москве)
* 1909 – *[[Mazepa (film fra 1909)|Mazepa]]* (Мазепа)
* 1909 – *[[Pesn pro kuptsa Kalasjnikova]]* (Песнь про купца Калашникова)
* 1910 – *[[Peter den store (stumfilm)|Pjotr Velikij]]* (Пётр Великий)
* 1910 – *[[Rusalka (stumfilm)|Rusalka]]* (Русалка)
* 1911 – *[[Sevastopols forsvar]]* (Оборона Севастополя)
* 1911 – *[[Jevgenij Onegin (1911)|Jevgenij Onegin]]* (Евгений Онегин)
* 1912 – *[[1812 god]]* (1812 год)

## Fotnoter

## Referanser


## Eksterne lenker
*
Cleveland Indians (NFL 1931)

**Cleveland Indians** var et profesjonelt amerikansk fotballag som spilte i National Football League (NFL) i -sesongen.

Laget var sponset av ligaen og spilte størsteparten av kampene sine på bortebane. NFL hadde tatt over Orange/Newark Tornadoes da det laget forlot ligaen etter 1930-sesongen, ligaen ønsket å plassere dette laget permanent i Cleveland med nye eiere. Jerry Corcoran tok over eierskap på vegne av ligaen og styrte laget.

Cleveland ble valgt på grunnlag av det nylig ferdigstilte Cleveland Stadium; med en sittekapasitet på 83 000 var stadionet det største i ligaen med stor margin, gitt at flere kamper ble spilt i stadioner med kapasitet under 10 000. Tilskuertallene i Indians’ to hjemmekamper var ikke i nærheten av å nå kapasiteten (den første hjemmekampen hadde 2 000 tilskuere, den siste hadde 10 000) og ligaen klarte heller ikke å finne en fast eier for laget som ville beholde det i Cleveland. Lagets plass i ligaen ble deretter solgt til George Preston Marshall, som etablerte et lag i Boston i 1932 som senere skulle utvikle seg til å bli dagens Washington Commanders.

Denne utgaven av Indians spilte blant annet en treningskamp mot Buffalo Bears i Buffalo i New York, en by som etter 1929-sesongen mistet sitt eget NFL-lag, Buffalo Bisons. Dette skulle vise seg å være starten på en rekke kamper NFL arrangerte i nøytrale stadioner i Buffalo som varte helt frem til Buffalo Bills ble stiftet i 1960.

## Andre Cleveland Indians-lag i NFL
Navnet «Indians» hadde tidligere blitt brukt av to NFL-lag basert i Cleveland. Den første bruken var i 1921 da Cleveland Tigers endret navn til «Cleveland Indians» før laget ble oppløst etter -sesongen. Et annet lag spilte som Cleveland Indians i -sesongen før de endret navn til Cleveland Bulldogs i 1924. Ligaen ser på alle disse tre lagene som totalt uavhengige lag.

Etter 1931-versjonen av Indians ble byens neste lag Cleveland Rams som ble med i NFL i 1937 etter én sesong i American Football League, og som fortsatte å spille i Cleveland ut 1945-sesongen. Deretter kom Cleveland Browns i 1946, som spilte fire sesonger i All-America Football Conference før de ble med i NFL i 1950.

## Sesongresultater

## Referanser
Molde kino

**Molde kino** er en kino i Molde i Møre og Romsdal, som ligger på Gotfred Lies plass.

Molde kino ble åpnet 12. april 1962 som Molde kommunale kinematograf, etter et behov for et brukbart kino-, teater- og konsertlokale i Molde etter bombeangrepet i 1940. Kinoen bestod av en sal med 600 plasser og var kombinert kino og kulturhus. Kinoen ble offisielt åpnet av ordfører Johan Skipnes med Filmavisen til stede. Åpningsforestillingen var musikalfilmen *Flower Drum Song* (1961), som da også hadde norgespremiere.

Arkitektene Knut P. Bugge og Håkon Mjelva stod for tegningene av bygget. Interiøret og takkonstruksjon i sal og vestibyleområdene var utført av Toft Interiør.

## Utvikling
I 1986 ble de gamle stolene byttet ut og mer komfortable stoler ble montert. Dette medførte at salen gikk fra 600 plasser til 534.

I 1996 bygget Molde kommunale kinematograf to nye saler i det som tidligere var Molde bibliotek sine lokaler. Sal 2 med 56 plasser og sal 3 med 58 plasser. Salene kunne selv med den gangens filmruller samkjøres med samme film slik at man fikk en kapasitet på 114 på samme forestilling.

14. desember 2001 ble Molde kino AS stiftet og tok over driften fra Molde kommunale kinematograf. Molde kino AS ble i 2003 en del av Kinosamarbeidet BKA, senere KinoAlliansen AS.

I 2006 kjøpte Molde kino AS sin seksjon av bygget Gotfred Lies plass 1 og de resterende forretningslokalene på gateplan. Man startet da bygging av nye kiosklokaler, ombygging av øvre og nedre vestibyle samt en stor ombygging av amfiet i sal 1. Ved ombygging av amfiet ønsket man en brattere stigning og bedre plass mellom radene for å øke komforten i salen. Etter ombyggingen var bakerste rad nå 2,50 meter høyere enn den originale høyden. Ombyggingen hadde som mål og øke komfort, men beholde det opprinnelige særpreget til salen. Etter ombyggingen hadde salen en kapasitet på 314 plasser.

I 2010 ble kinoens fremvisningsutstyr digitalisert, og de analoge filmrullene ble faset ut.

I 2019 bygget man om amfiet i sal 1 på nytt, og man monterte to rader med «luksusstoler». Salen fikk da en kapasitet på 273 plasser.

## Ledelse
Leif Evensen, da også turistsjef i Molde, var kinosjef fra starten i 1962. Emil Herlofsen tok over som kinosjef i 1986. Geir Hammerø kom inn som driftssjef i 1995, og tok over som kinosjef og daglig leder i 2001.

## Referanser
Bojarin Orsja

***Bojarin Orsja*** (originaltittel: *Боярин Орша*) er en russisk stumfilm fra 1909 regissert av Pjotr Tsjardynin. Filmen bygger på Mikhail Lermontovs dikt med samme tittel fra 1835.

## Skuespillere
* Andrej Gromov som Arsenij
* Pjotr Tsjardynin som Orsja
* Aleksandra Gontsjarova

## Referanser


## Eksterne lenker
*
Pjotr Tsjardynin

**Pjotr Ivanovitsj Tsjardynin** (russisk: Пётр Иванович Чардынин, født  i Uljanovsk i Det russiske keiserdømmet, død 1934 i Odesa i Sovjetunionen) var en russisk regissør, manusforfatter og skuespiller.

## Filmografi (utvalg)
* 1909 – *[[Bojarin Orsja]]* (Боярин Орша)
* 1909 – *[[Mjortvye dusji]]* (Мёртвые души)
* 1910 – *[[Pikovaja dama (film fra 1910)|Pikovaja dama]]* (Пиковая дама)
* 1913 – *[[Domik v Kolomne]]* (Домик в Коломне)
* 1913 – *[[Djadjusjkina kvartira]]* (Дядюшкина квартира)
* 1914 – *[[Khrizantemy]]* (Хризантемы)
* 1915 – *[[Mirazji]]* (Миражи) 
* 1917 – *[[U kamina]]* (У камина)
* 1918 – *[[Moltsji, grust, moltsji]]* (Молчи, грусть, молчи)

## Referanser


## Eksterne lenker
*
Zumbo

**Zumbo** er den vestligste byen i Mosambik. Den ligger ved elva Zambezi, på nordøstsiden av samløpet mellom Zambezi og Luangwa. Zumbo er en grenseby mot Zambia og byen Luangwa (tidligere kalt *Feira*) på motsatt side av elva Luangwa, og Zimbabwe, med grenseposten Kanyemba 2 kilometer oppstrøms på sørsiden av Zambezi. I 2005 hadde Zumbo en befolkning på . Byen hører administrativt til distriktet Zumbo og provinsen Tete.

Zumbo ble etablert av portugiserne rundt 1700 som en handelspost for handel langs Zambezis midtre løp, inn i Zimbabwe, og opp nedre del av Luangwa, og handlet med elfenben helt til Bangweulusjøen. Den dominerte området og handelsmenn fra Zumbo bosatte seg også i Feira. Zumbo gikk inn i nedgang etter at Nord- og Sør-Rhodesia (senere Zambia og Zimbabwe) ble en del av Det britiske imperiet og handelen med disse territoriene ble kuttet.

På 1970-tallet ble Cahora Bassa-demningen bygget lenger nedstrøms i Zambezi, og Zumbo ligger i den vestligste enden av reservoaret bak demningen.

Byens strategiske beliggenhet førte til at det i både den mosambikiske uavhengighetskrigen og borgerkrigen i Mosambik var aktiv geriljakrig i og rundt byen og mange landminer ble lagt. Mineopprenskingen ble fullført innen 2015. Zumbo ble forlatt en periode i borgerkrigen og delvis ødelagt, og gjenoppbyggingen pågår fortsatt.

I tillegg til fiske i elva og innsjøen baserer byens økonomiske aktivitet seg på handel med nabolandene, noe som også involverer smugling. Det er små kullgruver nær byen, og de viktigste avlingen som dyrkes på elvenes frodige bredder og flomsletter er ris, kassava og bønner.

Veiforbindelsene med resten av Mosambik er i svært dårlig stand, og den viktigste forbindelsen for reise og forsyninger er med båt fra Songo ved Cahora Bassa-demningen.

## Referanser
Aserbajdsjans olympiske komité

**Aserbajdsjans olympiske komité** (, AZMOK) er den nasjonale olympiske komité for Aserbajdsjan, grunnlagt i Baku i 1992 av representanter for aserbajdsjanske idrettsforbund.

Komiteen ble 1993 anerkjent av Den internasjonale olympiske komité (IOK). Den nåværende presidenten i Aserbajdsjan, İlham Əliyev, har vært president for Aserbajdsjans olympiske komité siden 1997.

## Se også
* Aserbajdsjan under OL
* Liste over flaggbærere for Aserbajdsjan under OL

## Referanser


## Eksterne lenker
* [nettsted](https://olympic.az/ Offisielt)
Verdensligaen i vannpolo for menn 2006

**Verdensligaen i vannpolo for menn 2006** ble arrangert i Athen i Hellas i 2006.

## Sluttstilling

## Referanser
Verdensligaen i vannpolo for menn 2007

**Verdensligaen i vannpolo for menn 2007** ble arrangert i Berlin i Tyskland i 2007.

## Sluttstilling

## Referanser
Verdensligaen i vannpolo for menn 2008

**Verdensligaen i vannpolo for menn 2008** ble arrangert i Genova i Italia i 2008.

## Sluttstilling

## Referanser
Flukten (band)

**Flukten** er en norsk jazzgruppe bestående av Hanna Paulsberg, ,  og Hans Hulbækmo. Gruppen ble startet i mars 2020 da koronapandemien førte til at andre konserter og aktiviteter ble avlyst for medlemmene.

De ga ut debutalbumet *Velkommen håp* oktober 2021. For albumet vant de Spellemannprisen 2021 i klassen jazz.

I august 2024 ga de ut sitt andre album, kalt *Flukten*.

## Medlemmer
* Hanna Paulsberg: saksofon
* : gitar
* : kontrabass
* Hans Hulbækmo: trommer

## Referanser


## Eksterne lenker
*
Verdensligaen i vannpolo for menn 2012

**Verdensligaen i vannpolo for menn 2012** ble arrangert i Almaty i Kasakhstan i 2012.

## Sluttstilling

## Referanser
EF-postkasse (TV-program)

***EF-postkasse*** var en norsk fakta- og debattserie om EF som ble sendt på NRK Fjernsyn i 1972. Programserien hadde som formål å informere innbyggerne om De europeiske fellesskap (EEC) og konsekvensene ved et eventuelt norsk medlemskap. Programmet ble sendt direkte annenhver mandag med spørsmål/svar-forum, samt kommentarer og eksperthjelp. Programledere var Lars-Jacob Krogh og Kjell Berger.

Norsk medlemskap i EF var et svært aktuelt spørsmål på starten av 1970-tallet - i 1972 det ble holdt en folkeavstemning om dette.

## Referanser


## Eksterne lenker

*
Døde sjeler (stumfilm)

***Døde sjeler*** (originaltittel: ***Мёртвые души***) er en russisk stumfilm fra 1909 regissert av Pjotr Tsjardynin. Den bygger på romanen med samme navn av Nikolaj Gogol.

## Skuespillere
* Ivan Kamskij som Tsjitsjikov
* Vasilij Stepanov som Sobakevitsj
* Antonina Pozjarskaja
* Pjotr Tsjardynin som Nozdrev
* Aleksandra Gontsjarova

## Referanser


## Eksterne lenker
*
Felles datamodell

En **felles datamodell** kan referere til en hvilken som helst standardisert datamodell som legger til rette for utveksling av data mellom forskjellige applikasjoner og datakilder. Felles datamodeller tar sikte på å standardisere logisk infrastruktur slik at relaterte applikasjoner kan arbeide med og dele de samme dataene, og kan sees på som en måte å organisere data fra mange kilder med forskjellige formater til en standard struktur.

En felles datamodell har blitt beskrevet som en av komponentene i en sterkt informasjonssystem. En standardisert felles datamodell har også blitt beskrevet som en typisk komponent i en velutformet smidig applikasjon ved siden av en felles kommunikasjonsprotokoll.

## Eksempler på felles datamodeller
### Klimadata
Climate Data Store Common Data Model  er en felles datamodell satt opp av Copernicus Climate Change Service i EU for harmonisering av essensielle klimavariabler fra ulike kilder og dataleverandører.

### Microsoft Common Data Model
Microsoft Common Data Model er en samling av mange standardiserte utvidbare datamodeller med entiteter, attributter, semantiske metadata og relasjoner som representerer vanlige konsepter og aktiviteter innen ulike forretningsområder som bilindustri, banknæring, handel, utdanning, helsevesen, markedsføring, salg, juridisk sektor og ideelle institusjoner. Modellen vedlikeholdes av Microsoft og deres partnere, og er publisert på GitHub. Microsoft sin Common Data Model brukes blant annet i Microsoft Dataverse og med diverse tjenester i Microsoft Power Platform og Microsoft Dynamics 365.

### Andre
Det finnes mange flere eksempler på felles datamodeller for ulike bruksområder publisert av ulike kilder.

## Se også
* Metadata

## Referanser
NATOs militærkomité

**NATOs militærkomité** er et organ i NATO bestående av alle medlems&shy;statenes forsvarssjef, i det daglige representert ved NATOs hovedkvarter av en militær representant.

Militærkomiteen bistår og rådgir Det nordatlantiske råd i militære og militær&shy;politiske anliggender.

Lederen av militærkomiteen utpekes for en periode på tre år.

## Referanser


## Eksterne lenker
*
Verdensligaen i vannpolo for menn 2014

**Verdensligaen i vannpolo for menn 2014** ble arrangert i Dubai i De forente arabiske emirater i 2014.

## Sluttstilling

## Referanser
Verdensligaen i vannpolo for menn 2015

**Verdensligaen i vannpolo for menn 2015** ble arrangert i Bergamo i Italia i 2015.

## Sluttstilling

## Referanser
Verdensligaen i vannpolo for menn 2017

**Verdensligaen i vannpolo for menn 2017** ble arrangert i Ruza i Russland i 2017.

## Sluttspill

## Referanser
Verdensligaen i vannpolo for menn 2018

**Verdensligaen i vannpolo for menn 2018** ble arrangert i Budapest i Ungarn i 2018.

## Sluttstilling

## Referanser
DS «Anders»

**DS «Anders»** var et lasteskip bygget av N.V.C. van der Giessen & Zonen, Krimpen aan den Ijsel, Nederland i 1916 med byggenummer 469. Hun ble levert til reder Nils Røgenæs i Haugesund i oktober samme år. Skipet ble solgt i oktober 1936 til A/S Wilhelms Rederi (T.Wilhelms) i Fredrikstad, og ble omdøpt til MANX i januar 1937. Den 9. januar 1940 ble skipet torpedert midt i Nordsjøen underveis til Drammen med kull.

## Kilder
*
Bjørn Larsen

**Bjørn Larsen** kan vise til:

* Bjørn Larsen (1922−2007), norsk embetsmann
* Bjørn A. Larsen (født 1926), norsk designer
* Bjørn B. Larsen (født 1957), norsk førsteamanuensis
* Bjørn-Inge Larsen (født 1961), norsk lege og statstjenestemenn
* Bjørn Roger Larsen (født 1968), norsk castingutøver
* Bjørn Larsen (født 1967), norsk FrP-politiker
Verdensligaen i vannpolo for menn 2021

**Verdensligaen i vannpolo for menn 2021** ble arrangert i Tbilisi i Georgia i 2021.

## Sluttstilling

## Referanser
Militærmisjonen i Brussel

**Militærmisjonen i Brussel** (MMB) er en avdeling i Forsvaret som ivaretar Norges interesser og deltar i arbeidsgrupper og paneler som arbeider frem beslutningsgrunnlag for NATOs militærkomité og Det nordatlantiske råd. MMB består av ca. 20 ansatte og vernepliktige, og holder til i NATOs hovedkvarter.

Sjefen for MMB representerer forsvarssjefen i NATOs militærkomité, og er rådgiver i militære saker og spørsmål for Norges delegasjon til NATO og Norges delegasjon til Den europeiske union.

## Referanser


## Eksterne lenker
*
Den gyldne pil

**Den gyldne pil** kan vise til:

* Den gyldne pil (TV-program)
* Den gyldne pil (film fra 1936) (*The Golden Arrow*), en amerikansk film fra 1936
* Den gyldne pil (racerbil) (*Golden Arrow*), en spesialbygd racerbil kjørt av Henry Segrave
Friends & Neighbors

**Friends & Neighbors** er en norsk/svensk  jazzgruppe startet i 2008.Gruppen består av Thomas Johansson, André Roligheten, Oscar Grönberg, Jon Rune Strøm og . De hentet bandnavnet fra albumtittelen til et konsertalbum av den amerikanske jazzsaksofonisten Ornette Coleman.

De ga ut sitt første album *No Beat Policy* i 2011. For sitt femte album, *The Earth is #* fra 2021, ble de nominert til Spellemannprisen 2021 i klassen jazz.

## Medlemmer
* Thomas Johansson: trompet, flygelhorn
* André Roligheten: tenorsaksofon, bassklarinett, fløyte, bassaksofon
* Oscar Grönberg: piano
* Jon Rune Strøm: kontrabass
* : trommer

## Diskografi
* *No Beat Policy* (2011)
* *Hymn For A Hungry Nation* (2014, Clean Feed)
* *What's Wrong?* (2016, Clean Feed)
* *What’s Next?* (2019, Clean Feed)
* *The Earth is #* (2021, Clean Feed)

## Referanser


## Eksterne lenker
*
Cratna

***Cratna*** er en slekt av små, rødlige eller brunlige køllebiller.

## Utseende
Små, avlange, blanke, brunrøde køllebiller. Hode, pronotum og dekkvinger er rundede, bakkroppen forholdsvis lang.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten er utbredt i Sørøst-Asia (Malaysia, Vietnam, Indonesia).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **[[Batrisini]]** Reitter, 1882
******** Understammen Batrisina Reitter, 1882
********* Slekten ***Cratna*** Raffray, 1890
********** *[[Cratna abdominalis]]* Löbl, 1975
********** *[[Cratna cicatricosa]]* Raffray, 1918
********** *[[Cratna denticornis]]* Raffray, 1894
********** *[[Cratna foveiventris]]* Raffray, 1894
********** *[[Cratna foveolata]]* Löbl, 1975
********** *[[Cratna pedestris]]* Löbl, 1986
********** *[[Cratna pubicollis]]* Löbl, 1975
********** *[[Cratna puncticeps]]* Löbl, 1975
********** *[[Cratna reducta]]* Löbl, 1975
********** *[[Cratna senoi]]* Löbl, 1975
********** *[[Cratna similis]]* Löbl, 1975
********** *[[Cratna torticornis]]* Raffray, 1890
********** *[[Cratna venusta]]* C.Blattný, 1925

## Referanser




## Eksterne lenker
*
Dalmisus

***Dalmisus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Små, avlange, mørkbrune kortvinger. De ligner mye på slekten *[[Euplectus]]* men er gjerne mørkere på farge. Hodet er nokså stort og firkantet med små, runde fasettøyne og kraftige antenner, der de to første og de tre ytterste leddene er noe forstørret. Pannen har dype lengdegroper. Pronotum er omtrent så bredt som langt, med sterkt rundede sider, bredest omtrent i midten. Dekkvingene er blanke, fint hårete, med en skarp fure langs innerkanten (sømmen), og dekker omtrent en tredjedel av bakkroppen, som er sylindrisk. Beina er ganske korte.

## Utbredelse
Slekten er utbredt på New Zealand.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Trichonychini 
******* Slekten ***Dalmisus*** Sharp, 1886
******** *[[Dalmisus batrisodes]]* Sharp, 1886

## Referanser


## Eksterne lenker
*
Austrorhexius

***Austrorhexius*** er en slekt av små, rødlige eller brunlige biller, der mange av artene er knyttet til maur.

## Utseende
Små (gjerne ca. 1,5 millimeter), rødbrunlige, fint hårete biller. **Hodet** er tydelig bredere enn langt og kan foldes tett mot thorax. Fasettøynene er vanligvis små og noe utstående. Antennene er ganske lange og nokså tynne. Antenner og palper har ingen spesielle kjennetegn hos denne gruppen. Brystskjoldet (pronotum) er betydelig lengre enn bredt, kan være nærmest halvsirkelformet. Dekkvingene er korte, mer eller mindre jevnbrede, og fint hårete, uten påfallende furer eller groper. Beina er slanke og forholdsvis korte.

## Levevis
Disse billene er knyttet til maur.

## Utbredelse
Gruppen er utbredt i det nordøstlige Australia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Trogastrini]]** Jeannel, 1949
******** Understammen Rhexiina Park, 1951
********* Slekten ***Austrorhexius*** Chandler, 2001
********** *[[Austrorhexius orientalis]]* Chandler, 2001

## Referanser




## Eksterne lenker
*
Håkon Skogstad

**Håkon Magnar Skogstad** (født 1989) er en norsk pianist og komponist fra Trondheim som har spesialisert seg på argentinsk tango.

Han er utdannet ved Norges musikkhøgskole, Institutt for Musikk ved NTNU og Manhattan School of Music. Han fullførte sin kunstneriske doktorgrad med tittelen *Playing in The Manner of Ricardo Viñes* i 2022, der målet var å kopiere, samt gjenskape en tapt klassisk-romantisk spillestil på piano. Han ga ut debutalbumet *Two Hands to Tango* i 2018. Albumet ble spilt inn i New York med Pablo Aslan som produsent. I 2021 ga han ut sitt andre album, *Visions of Tango*, med fiolinisten Atle Sponberg og Trondheimsolistene. For albumet fikk de Spellemannprisen 2021 i klassen klassisk. Tredje og siste album i Skogstads «tangotrilogi» ble *8 Concepts of Tango* i 2024, der han i selskap med 7 andre musikere spiller sin egen musikk. 

Som komponist har Skogstad arrangert og komponert over 70 verk, bl.a. *Suite for Bandoneon and String Orchestra* for Åsbjørg Ryeng og Trondheimsolistene og *Concerto for Tuba and String Orchestra* for August Schieldrop og Krinkastingsorkestret. 

Han har spilt i bandene Los Osos Polares og Tangueros del norte, og medvirket på Britt-Synnøve Johansen album *[[Skyt meg med tre roser]]* fra 2010. Han har mottatt Fulbright-stipendet, Performing Artist in Residence ved International House i New York, Paul Okkenhaug-prisen, Malvik kommunes Talentpris og TÆL-stipendet.

## Diskografi
* *Two Hands to Tango* (2018, Avantango Records)
* *Visions of Tango* (2021, Øra Fonogram) - med Atle Sponberg og Trondheimsolistene
* *8 Concepts of Tango* (2024, Øra Fonogram) med Andreas Rokseth, Åsbjørg Ryeng, Sveinung Lillebjerka, Anders Larsen, Bergmund Waal-Skaslien, Marit Aspås og Ole Schøyen Sjölin

### Medvirker på
* *Inspiración* (2008, Rhino Prod) - Tangueros del norte
* *[[Skyt meg med tre roser]]* (2010) - Britt-Synnøve Johansen
* *Pasión Polar* (2013, Øra Fonogram) - Los Osos Polares

## Referanser


## Eksterne lenker
* 
*
Neocerus

***Neocerus*** er en slekt av små, rødlige eller brunlige køllebiller, der mange av artene er knyttet til maur. 

## Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). Den mest kjente av disse er blind køllebille, *Claviger testaceus*, som lever i koloniene til gul jordmaur, *Lasius flavus*. Disse små, gulaktige billene, som mangler øyne, er helt avhengige av maurene. På bakkroppen har billen noen hårtufser som skiller ut et stoff som maurene er svært glade i – det har neppe noen næringsverdi, men kan kanskje fungere som et rusmiddel. Maurene slikker i seg stoffet fra hårtufsene. Skulle maurkolonien bli forstyrret, for eksempel hvis man løfter opp steinen de lever under, bærer maurarbeiderne billene i sikkerhet sammen med koloniens larver og pupper.

## Utbredelse
Arten lever på Madagaskar.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Clavigeritae
******* Gruppen **[[Clavigerini]]** Leach, 1815
******** Understammen Neocerina Jeannel, 1954
********* Slekten ***Neocerus*** Wasmann, 1893 - én art
********** *[[Neocerus compressicornis]]* Wasmann, 1893

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller. Helsinki.

## Eksterne lenker
*
Albert Ouédraogo

**Albert Ouédraogo** er en professor i økonomi fra Burkina Faso som har vært landets statsminister siden 3. mars 2022. Han ble utnevnt av president Paul-Henri Sandaogo Damiba etter at Damiba hadde overtatt makten i et militærkupp og avsatt den tidligere presidenten Roch Marc Christian Kaboré. Ouédraogo overtok statsministerposten etter Lassina Zerbo.

Albert Ouédraogo er født 6. april 1969 i byen Dori i Burkina Faso.

## Referanser
Beharie

**Christian Roger Beharie** (født 1994), kjent under artistnavnet **Beharie**, er en norsk sanger og låtskriver innen soul/RnB fra Sandnes. 

Han var elev ved Vågen videregående skole i Sandnes fra 2010 til 2013 og er siden utdannet utøvende musiker ved NLA Høgskolen Staffeldtsgate. Han ga ut sin første EP, *Beharie*, i 2019 og oppfølgeren, *Beharie // Beharie* i 2021. For *Beharie // Beharie* vant han Spellemannprisen 2021 i klassen RnB/soul. Han ble i tillegg nominert til Edvard-prisen 2022 i klassen populær for *Beharie // Beharie* sammen med Hans , Marit Othilie Thorvik og . Han ga ut sin tredje EP, *Bhearie, the Third*, i 2022, og ble nominert til Spellemannprisen 2022 i klassen RnB/soul for utgivelsen.

I oktober 2023 ga han ut debutalbumet *Are You There, Boy?*. Samme år ble han nominert til Bendiksenprisen. For *Are You There, Boy?*, ble han nominert til Spellemannprisen 2023 i klassen RnB/Soul. Hans andre album *When The Silence Gets Too Loud* ble gitt ut i 2025. For låtene «Everybody Tells Me To Let Go» og «Adore» fra albumet henholdsvis vant han Spellemannprisen 2025 i klassen årets musikkvideo, og ble nominert til Musikkforleggerprisen 2026 i klassen årets låt - populærmusikk sammen med  og Marit Othilie Thorvik.

Han medvirket på Thomas Dybdahls låt og singel «River» fra albumet *Fever* fra 2020. I 2018 og 2019 hadde han en rolle i Det Norske Teatrets oppsetningen av *[[The Book of Mormon]]*.

## Diskografi
* *Beharie* (2019, Compro Records) - EP
* *Beharie // Beharie* (2021, Compro Records) - EP
* *Beharie, the Third* (2022, V2 Recordings) - EP
* *Are You There, Boy?* (2023, V2 Recordings) - album
* *When The Silence Gets Too Loud* (2025, Petroleum Records) - album

## Referanser


## Eksterne lenker
* 
* 
*
Bernhard Munkerud

**Bernhard Anton Aleksander Munkerud** (1901&ndash;1972), som artist kjent som «**Norga**», var en norsk dragartist og kostymedesigner. Han omtales som Norges første dragartist.

## Liv og virke
Bernhard Munkerud kom fra Fagerstrand på Nesodden. Etter at han konfirmerte seg dro Munkerud til den gangens Kristiania hvor han fikk seg jobb i en klesbutikk. Han fikk også plass på danseskolen ved Nationaltheatret hvor han fikk opplæring i ballett. Kort tid etter begynte Munkerud å opptre som ballettdanser i Kristiania, og i 1920 dro han til Düsseldorf, Baden, Köln og Berlin for å opptre på tyske kabaret- og revyscener som danser og ballettmester. Munkerud opptrådte også i Riddersalen i København, og i Budapest hvor han i 1929 tok i bruk artistnavnet «Norga», og begynte senere å opptre i drag. 

Norga kom tilbake til Norge i 1938, og fikk deretter jobb på Det nye teateret i Oslo hvor han var kostymesjef. Han jobbet ved teateret fram til han reiste til Hollywood i USA i 1953. I USA jobbet han som hushovmester for blant annet Judy Garland, og arbeidet senere for Glenn Ford.

Norga døde i mars 1972 i Oslo.

## Referanser




## Eksterne lenker
* Norges første dragartist - podkast fra Nasjonalbiblioteket
*
Al Brown

**Alfonso Teofilo Brown** (1902–1951), bedre kjent som **Panama Al Brown**, var en profesjonell panamansk bokser. Han var boksingens første latinamerikanske verdensmester, og er ansett som en av de største bantamvekt-utøverne i historien.

## Liv og virke
Alfonso Teofilo Brown ble født 5. juli 1902 i havnebyen Colón, Panama. Foreldrene hans var afro-karibiske immigranter, faren hans døde da Brown var tretten år gammel, mens moren jobbet som som renholder.  Han ble interessert i boksing da han som ung voksen jobbet for United States Shipping Board, ved Panamakanalsonen, og var vitne til amerikanske soldater som bokset. Han debuterte som proff i en alder av 20, hvor han bokset i fluevekt-klassen og vant den panamanske tittelen "Isthmus Flyweight. Browns opptreden fanget oppmerksomheten til boksing manager Dave Lumiansky som tok ham med til New York i 1923, hvor han videre også begynte å delta i bantamvekt-klassen. Han flyttet deretter til Paris hvor han danset kabaret når han ikke bokset. Brown var åpent homofil og var i et romantisk forhold med poeten Jean Cocteau som på et tidspunkt også var hans boksing manager.

Toppen av Browns karriere var mellom 1929 til 1935 hvor han forsvarte sine titler internasjonalt i New York, Paris, Montreal, Marseilles, Toronto, Milan, London, og Tunis. Rett før starten av andre verdenskrig i 1939 pensjonerte han seg fra boksing og flyttet tilbake til Harlem, New York hvor han forsøkte å finne seg arbeid som kabaret danser, men endte opp med å bokse igjen, denne gangen som sparringpartner til yngre boksere.  Han bokset fram til 1942, og ble kort tid etter arrestert for bruk av kokain, for så å ha blitt deportert til Panama. Han dro tilbake til New York i 40-årene hvor han tilbrakte resten av sitt liv. I løpet av sin profesjonelle karriere som bokser deltok Brown i 163 kamper, hvor han vant 129 av de, tapte 19 ganger, 12 av gangene endte med uavgjort, og tre kamper hvor det ikke ble bestemt resultat.  Brown døde av tuberkulose den 11. april på Sea View hospital i New York. Brown ble en del av The International Boxing Hall of Fame i 1990.

## Referanser


## Eksterne lenker
*
Songo (Mosambik)

**Songo** er en by i provinsen Tete i Mosambik. I 2007 hadde den en befolkning på  innbyggere. Den fikk bystatus 6. juli 1972. Ved byen ligger Songo flyplass.

Byen ligger fem kilometer øst for Cahora Bassa-demningen. Den ble etablert i 1969 som bosetning for arbeiderne som bygget kraftverket, og byen er fremdeles nært knyttet til Cahora Bassa.

Songo er ulik alle andre byer i Mosambik ved at den ikke har noe formelt bysenter. Den er mer som en rekke av løst sammenknyttede bydeler. 

## Referanser
Viktor Medvedtsjuk

**Viktor Medvedtsjuk** (født 1954) er en ukrainsk oligark og politiker.

Medvedtsjuk har vært karakterisert som russiskvennlig. Han ble i april 2022 arrestert av ukrainsk etterretningstjeneste. Han var valgkampleder for Viktor Janukovitsj i 2004. Siden 2018 har han ledet det Russland-orienterte partiet Opposisjonsplattformen – For livet. Ifølge VG hadde Russlands president Vladimir Putin planlagt å la ham bli president i Ukraina etter å ha tatt kontrollen over landet. Putin var gudfar for datteren hans.

## Referanser
Chenniopsis

***Chenniopsis*** er en slekt av små, rødlige eller brunlige køllebiller.

## Utseende
Små, gulbrune køllebiller med kraftige antenner som ikke har en tydelig klubbe.

## Levevis
Disse billene lever sammen med maur.

## Utbredelse
Slekten er utbredt på Madagaskar.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Pselaphitae
******* Stammen **[[Ctenistini]]** Blanchard, 1845
******** Slekten ***Chenniopsis*** Raffray, 1904 
********* *[[Chenniopsis madecassa]]* Raffray, 1904

## Referanser




## Eksterne lenker
* Bilde av ''Chennium bituberculatum''
*
Paryphopterus

***Paryphopterus*** er en slekt av små, rødlige eller brunlige køllebiller.

## Utseende

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten er utbredt i Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Proterini]]** Jeannel, 1949
******** Slekten ***Paryphopterus*** Jeannel, 1952
********* *[[Paryphopterus brevicollis]]* Jeannel, 1952
********* *[[Paryphopterus occidentalis]]* Leleup, 1986
   
## Referanser




## Eksterne lenker
*
Marie Noreger

**Marie Rystad Noreger** (født 1997) er en norsk sanger og låtskriver innen soul/RnB.

Hun ga ut sin første singel, «Adore», i 2020 på Tight Records. Året etter ga hun ut *Gravity*, sin første EP/minialbum, som ble produsert av Kim Ofstad. For *Gravity* ble hun nominert til Spellemannprisen 2021 i klassen RnB/soul.

Hun bidro som vokalist og låtskriver på låten «My own country» fra D'Sounds album *25* fra 2022.

## Diskografi
* *Gravity* (2021, Tight Music)

## Referanser


## Eksterne lenker
*
Isak Vik

**Isak Kjelsrud Vik** (født 2003) er en norsk fotballspiller som spiller for .

## Oppvekst og tidlig karriere
Vik er oppvokst i bydelen Fagereng i Tromsø, og han ble med i TILs breddeavdeling allerede når han var seks år gammel.  Siden har han gått alle gradene opp til A-laget.

## Klubbkarriere
### Tromsø
Vik debuterte for s A-lag i en bortekamp i Eliteserien mot  i april 2022, hvor han kom inn som en innbytter i den 85' minutt. I løpet av 2022-sesongen var Vik en perifer spiller som stort sett så minutter kommende av benken.

#### Tromsdalen (lån)
I forkant av 2023-sesongen ble Vik lånt ut til bydelsklubben  i jakt på spilletid. Lånet viste seg å være suksessfullt. Han spilte fast, og var sammen med sin fremtidige stopperkollega i TIL, Isak Vådebu, en viktig faktor i at TUIL endte opp på andreplass i PostNord-ligaen og fikk spille kvalifisering om opprykk til OBOS-ligaen.

#### Bryne (lån)
Etter en god sesong i PostNord-ligaen, og grunnet økt konkurranse om stopperplassen i TIL etter at de hentet Tobias Guddal fra nettopp Bryne, ble klubbene enig om en utlånsavtale for Vik – i første omgang fram til sommeren 2024. 

#### Mjøndalen (lån)
I forkant av 2025-sesongen ble Vik lånt ut til Obos Liga-klubben .

### Lyn
Den 28. november 2025 signerte Vik kontrakt med .

## Karriereoversikt

Oppdatert per 4. januar 2025.

## Referanser


## Eksterne lenker
*
En operatør i Nordsjøen

***En operatør i Nordsjøen*** er en norsk dokumentarserie om oljeselskapet Phillips Petroleum som ble sendt på NRK Fjernsyn i 1978. En betydelig del av dokumentaren handler om deres virksomhet i Nordsjøen.

## Referanser


## Eksterne lenker
*
Etter Dagsrevyen

***Etter Dagsrevyen*** var en norsk direktesendt underholdningsserie som ble sendt på NRK Fjernsyn i 1978. Konkurranser, sketsjer, artistbesøk, ønskedrømmer og seernes smalfilmer utgjorde store deler av innholdet. Programledere var Wenche Margrethe Myhre, Jon Skolmen og Totto Osvold.

Andre sesong av KLMs humorserie *[[Nynytt]]* ble sendt i dette programmet.

## Referanser


## Eksterne lenker
*
Etter fjøstid

***Etter fjøstid*** er en norsk musikalsk underholdningsserie som ble sendt på NRK Fjernsyn fra 1974 til 1975. Programmene var lagt til forskjellige bygdestrøk og forsøkte å videreformidle atmosfæren i bygdenorge gjennom opptreden fra forskjellige lokale musikkgrupper, sanglag og fortellere. Programledere var Bergljot Engeset og Rolf Losnegård.

Blant de som bidro med opptredener kan en nevne Ivar Medaas, Jon Eikemo og Helge Jordal.

## Referanser


## Eksterne lenker

*
Michael William Warfel

**Michael William Warfel** (født 16. september 1948 i Elkhart i Indiana i USA) er en amerikansk katolsk prelat som ble biskop i Alaska og senere i Montana. Han ble emeritert 22. august 2023. 

## Liv og virke
### Bakgrunn
Michael Warfel studerte ved Indiana University. Deretter gikk han inn på *St. Gregory's College Seminary* i Cincinnati i Ohio, hvor han oppnådde en *Bachelor of Philosophy*-grad. Warfel mottok en *Master of Divinity*-grad fra *Mount St. Mary's Seminary of the West* i Cincinnati. Han gikk på *St. Michael's College* i Colchester i Vermont for *Master of Theology*.
### Prest
Warfel ble ordinert til prest for erkebispedømmet Anchorage i Alaska den 26. april 1980.
### Biskop av Juneau
Den 19. november 1996 ble Warfel utnevnt til  biskop av bispedømmet Juneau av pave Johannes Paul II. Han ble bispeviet den 17. desember 1996 av erkebiskop Francis Hurley, med biskopene Michael Kaniecki og William Skylstad som medkonsekratorer. Som biskop fungerte Warfel som leder av komiteen for evangelisering i USAs konferanse for katolske biskoper (USCCB) fra 1999 til 2002. 

Han ble senere utnevnt til apostolisk administrator av bispedømmet Fairbanks 23. oktober 2001, og trakk seg etter utnevnelsen av biskop Donald Kettler den 7. juni 2002.

### Biskop av Great Falls-Billings
Pave Benedikt XVI utnevnte Warfel til biskop av bispedømmet Great Falls-Billings i delstaten Montana den 20. november 2007. Han ble innsatt i embedet av erkebiskop John Vlazny den 16. januar 2008.

Den 22. august 2023 innvilget pave Frans hans aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Erkebiskop Joseph Thomas McGucken (1902–1983) *1941
* Biskop Mark Joseph Hurley (1919-2001) *1968
* Erkebiskop Francis Thomas Hurley (1927-2016) *1970
* Biskop *Michael William Warfel* (1948–) *1941

## Referanser
Drama v Moskve

***Drama v Moskve*** (originaltittel: *Драма в Москве*) er en russisk stumfilm fra 1909 regissert av Vasilij Gontsjarov.

## Skuespillere
* Pjotr Tsjardynin
* Aleksandra Gontsjarova

## Referanser


## Eksterne lenker
*
Mazepa (film fra 1909)

***Mazepa*** (originaltittel: *Мазепа*) er en russisk stumfilm fra 1909 regissert av Vasilij Gontsjarov.

## Skuespillere
* Vasilij Stepanov som Kotsjubej
* Andrej Gromov som Mazepa
* Raisa Rejzen som Marija
* Antonina Pozjarskaja

## Referanser


## Eksterne lenker
* 
*
Bakhtjisarajskij fontan

***Bakhtjisarajskij fontan*** (originaltittel: *Бахчисарайский фонтан*) er en russisk stumfilm fra 1909 regissert av Jakov Protasanov.

## Skuespillere
* Vladimir Sjaternikov som khan
* Marija Koroljova som Zarema
* E. Uvarova

## Referanser


## Eksterne lenker
*
Peter den store (stumfilm)

***Peter den store*** (originaltittel: *Пётр Великий* eller *Pjotr Velikij*) er en russisk stumfilm fra 1910 regissert av Vasilij Gontsjarov.

## Skuespillere
* Pyotr Voinov som Pjotr I, Peter den store
* Je. Trubetskaja som Katarina I av Russland
* A. Gorbatsjevskij som Latysjkin
* Vladimir Karin som Lakot
* A. Slavin som Poltev

## Referanser


## Eksterne lenker
*